open-index/open-wikipedia-markdown huggingface dataset:
Σημαία της Λιθουανικής Σοβιετικής Σοσιαλιστικής Δημοκρατίας

Η **σημαία της Λιθουανικής ΣΣΔ** υιοθετήθηκε για πρώτη φορά από τη Λιθουανική ΣΣΔ το 1940. Η σημαία που χρησιμοποιήθηκε από το 1953 έως το 1988 ήταν κόκκινη με ένα χρυσό σφυροδρέπανο και ένα χρυσό κόκκινο αστέρι στο άνω μέρος και μια λευκή λεπτή γραμμή και μια παχύτερη πράσινη στο κάτω μέρος. 

## Ιστορία
Η πρώτη σημαία της Λιθουανικής ΣΣΔ υιοθετήθηκε στις 30 Ιουλίου 1940. Η σημαία ήταν κόκκινη με χρυσό σφυροδρέπανο στην επάνω αριστερή γωνία και τους λατινικούς χαρακτήρες *LIETUVOS TSR* (Λιθουανική ΣΣΔ στην λιθουανική γλώσσα) πάνω από το σφυροδρέπανο, με γραμματοσειρά χωρίς ακρεμόνες (sans-serif).

Στις 15 Ιουλίου 1953 υιοθετήθηκε μια νέα σημαία, η οποία τροποποιήθηκε για να πληροί τις απαιτήσεις για όλες τις σημαίες των Σοβιετικών σοσιαλιστικών δημοκρατιών. Το κόκκινο μέρος κατείχε τα&#x20;δύο τρίτα του πλάτους καθώς και το υποχρεωτικό σφυροδρέπανο και το κόκκινο αστέρι. Το κάτω μέρος μπορούσε να προσαρμοστεί από όλες τις δημοκρατίες. Η Λιθουανία πρόσθεσε μια στενή λευκή λωρίδα (1/12 του πλάτους) και μία μεγαλύτερη πράσινη (το ένα τέταρτο του πλάτους).

Στις 18 Νοεμβρίου 1988 η τρίχρωμη σημαία της Λιθουανίας υιοθετήθηκε ως σημαία της ΣΣΔ, πριν ακόμη η Λιθουανία ανακηρύξει ανεξαρτησία της τον Μάρτιο του 1990. Το Ανώτατο Σοβιέτ της Λιθουανικής ΣΣΔ, εμπνευσμένο από τον φορέα Σαγιούντις, ο οποίος τασσόταν υπέρ της ανεξαρτησίας, τροποποίησε το σύνταγμα και ενέκρινε την τρίχρωμη σημαία της Λιθουανίας που είχε χρησιμοποιηθεί κατά τη διάρκεια του μεσοπολέμου.

## Εικόνες

Εικόνα:Flag of Lithuanian SSR (1940-1953).svg|Σημαία της Λιθουανικής ΣΣΔ (1940–1953).
Εικόνα:Flag of Lithuanian SSR.svg|Σημαία της Λιθουανικής ΣΣΔ (1953–1988). 
Εικόνα:Flag of Lithuania 1989-2004.svg|Σημαία της Λιθουανικής ΣΣΔ (1988–1990). 


## Δείτε επίσης
* Έμβλημα της Σοβιετικής Σοσιαλιστικής Δημοκρατίας της Λιθουανίας
* Σημαία της Λιθουανίας

## Παραπομπές

Κατηγορία:Σημαίες της Σοβιετικής Ένωσης
Φερεκράτης

Ο **Φερεκράτης** (5ος αιώνας π.Χ.) ήταν Αθηναίος ποιητής της Παλαιάς κωμωδίας, και σύγχρονος του Κρατίνου, του Αριστοφάνη, καθώς και του Κράτη, την τεχνοτροπία του οποίου υιοθέτησε. 

## Περιγραφή
Αναδείχτηκε νικητής τουλάχιστον μια φορά στην εορτή των Μεγάλων Διονύσιων που διοργανώνονταν στην Αθήνα και δύο φορές στα Λήναια. Ήταν διάσημος ειδικά για την φαντασία και τις επινοήσεις του στα ποιήματα του, καθώς και για την χάρη και καθαρότητα του λόγου του, ιδιότητες που του προσέδωσαν τον χαρακτηρισμό  Ἀττικώτατος κατά τον Αθήναιο και τον Φρύνιχο τον Αράβιο.  

Υπήρξε επίσης ο επινοητής ενός νέου αιολικού ποιητικού μέτρου το οποίο έγινε γνωστό ως Φερεκράτειο, και το οποίο εμφανίζεται συχνά στις χορωδίες των αρχαιοελληνικών τραγωδιών  και στα ποιήματα του Οράτιου. 

## Εργογραφία
Σύμφωνα με τα σωζόμενα στοιχεία και τις εκτιμήσεις, ο Φερεκράτης ήταν ο δημιουργός τουλάχιστον 15 έως 19 θεατρικών έργων, υπολογίζοντας τις πιθανότητες παραλείψεων ή ποιητών με το ίδιο όνομα ή ποιημάτων τα οποία είναι γνωστά με διαφορετικούς τίτλους. Από τα γραπτά του διασώζονται 288 αποσπάσματα (ανάμεσα στα οποία έξι είναι αμφίβολης κυριότητας), τα οποία αντιστοιχούν στους παρακάτω τίτλους έργων:

* Ἀγαθοί
* Ἄγριοι (στα Λήναια το 420 π.Χ.)
* Ἀνθρωπηρακλῆς (πιθανώς το ίδιο με το *Ψευδηρακλῆς*)
* Αὐτόμολοι
* Γρα̂ες (γριές)
* Δουλοδιδάσκαλος
* Ἐπιλήσμων ἢ Θάλαττα (Ἐπιλήσμων = ξεχασιάρης)
* Ἰπνὸς ἢ Παννυχίς (Ἰπνὸς = φούρνος, Παννυχίς = ολονύκτια εορτή)
* Κοριαννῶ
* Κραπάταλοι (οι άχρηστοι)
* Λη̂ροι (κοσμήματα)
* Μεταλλεἰς (μεταλλορύχοι)
* Μέτοικοι
* Μυρμηκάνθρωποι (σχετικά με τον Δευκαλίωνα και τους Μυρμιδόνες και την εμφάνιση των πρώτων ανθρώπων)
* Πέρσαι
* Πετάλη
* Τυραννίς
* Χείρων
* Ψευδηρακλῆς (πιθανώς το ίδιο με το *Ἀνθρωποηρακλῆς*)

## Παραπομπές


## Πηγές
*Oxford Classical Dictionary, 2nd edition, 1970, *Pherecrates*, σελ. 831
*
*
*

Κατηγορία:Αρχαίοι κωμικοί ποιητές
Κατηγορία:Αρχαίοι Αθηναίοι
Κατηγορία:Ποιητές Παλαιάς Κωμωδίας
Θεόπομπος ο Αθηναίος

Ο **Θεόπομπος** (γιος του Θεόδεκτου, 5ος αιώνας π.Χ.) ήταν Αθηναίος ποιητής της Παλαιάς κωμωδίας, ο οποίος αναφέρεται στο λεξικό Σούδα πως υπήρξε ο δημιουργός 24 έργων. Αποσπάματα των έργων του στην νεότερη εποχή εκδόθηκαν από τον Αύγουστο Μάινεκε, Καρλ Ότφριντ Μύλερ και τον Θέοντορ Κοκ.

Οι γνωστοί τίτλοι των έργων του είναι οι παρακάτω:

* Ἄδμητος
* Ἀλθαία
* Ἀφροδίσια
* Βατύλη
* Εἰρήνη
* Ἡδυχάρης
* Θησεύς
* Κάλλαισχρος
* Καπηλίδες
* Μῆδος
* Νεμέα
* Ὀδυσσεύς
* Παῖδες
* Παμφίλη
* Πανταλέων
* Πηνελόπη
* Σειρῆνες
* Στρατιώτιδες
* Τισάμενος
* Φινεύς

## Παραπομπές


Κατηγορία:Αρχαίοι Αθηναίοι
Κατηγορία:Αρχαίοι κωμικοί ποιητές
Κατηγορία:Ποιητές Παλαιάς Κωμωδίας
Eppur Si Muove (μουσικό άλμπουμ)

Το ***Eppur Si Muove*** είναι το τρίτο ολοκληρωμένο άλμπουμ του γερμανικού μουσικού συγκροτήματος συμφωνικής μέταλ Haggard. Κυκλοφόρησε στις 26 Απριλίου το 2004 από την Drakkar Entertainment. Το θέμα του άλμπουμ βασίζεται στη ζωή του Ιταλού αστρονόμου Γαλιλαίο Γαλιλέι (1564 –1642), ο οποίος σύμφωνα με τον μύθο, ψέλλισε τη φράση «eppur si muove», η οποία σημαίνει «και όμως κινείται», αφού αναγκάστηκε να ανακαλέσει, μπροστά στην Ιερά εξέταση, την πεποίθησή του ότι η γη γυρίζει γύρω από τον ήλιο.

Το παρακάτω είναι ένα μουσικό θέμα το οποίο επαναλαμβάνεται σε πολλά κομμάτια στο άλμπουμ (όπως για παράδειγμα το *All'inizio è la morte*, το *Per aspera ad astra* και το ομότιτλο τραγούδι *Eppur Si Muove*).


\relative c' {\clef treble
\key c \major
r8 a'8 a4 e'8 e4 d8 c8 \times 3/2 {a4} |
a8 a8 g4 d'8 d8 c8 b8 g8 \times 3/2 {r4} |
g'8 g8 a4 e8 e4 d8 c4 d8 e4 c8 d4 d8 d8 c8 b8 b8 \times 5/4 {r2} |
\times 3/2 {c4} c4 g8 c4 d8 e4 c8 d4 d8 d8 c8 b8 \times 3/2 {b8} | b16 a8 g8 b8 g8 a2
}

## Λίστα κομματιών

Η σύντομη εκδοχή του Herr Mannelig διαρκεί 3 λεπτά και 20 δευτερόλεπτα. Μετά από δύο λεπτά σιωπής ξεκινά ένα «κρυφό» απόσπασμα.

## Περιορισμένη έκδοση
Η περιορισμένη έκδοση περιέχει δύο επιπλέον κομμάτια.
# "De la morte noir" (The Black Death) – 7:59
# "Robin's Song" – 4:36
Περιλαμβάνει επίσης ένα dvd, το οποίο περιέχει πέντε βίντεο από το φεστιβάλ Wacken Open Air του 1998 και ένα βίντεο κλιπ μπόνους.
# "Requiem"
# "In a Pale Moon's Shadow"
# "Cantus firmus" (Chant of Strength)
# "De la morte noir"
# "Lost (Robin)"
# "In a Pale Moon's Shadow" (bonus video clip)

## Παραπομπές
# Metal Storm review
# Tartarean Desire review 

## Εξωτερικοί σύνδεσμοι
* Eppur si muove στην Encyclopaedia Metallum

Haggard
Ρωγοί

Το όνομα **Ρωγοί** μπορεί να αναφέρεται στα εξής τοπωνύμια:

* Κάστρο και μεσαιωνική πόλη των Ρωγών, στην Ήπειρο (Νομός Πρέβεζας)
* Ρωγοί Αχαΐας
Ρουμανική Ομοσπονδία Ποδοσφαίρου

Η **Ρουμανική Ομοσπονδία Ποδοσφαίρου** (ρουμανικά: *Federaţia Română de Fotbal*, FRF) είναι η ανώτατη διοικητική αρχή του ποδοσφαίρου στη Ρουμανία. Εδρεύει στο Βουκουρέστι. Είναι μέλος της FIFA από το 1923 και της UEFA από το 1955. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ρουμανίας.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (LPF) υπό την εποπτεία της Ρουμανικής Ομοσπονδίας Ποδοσφαίρου.

## Ιστορία
Η πρώτη ποδοσφαιρική ένωση στη Ρουμανία συστάθηκε τον Οκτώβριο του 1909 με την ονομασία «Ομοσπονδία Αθλητικών Κοινωνιών της Ρουμανίας» (Asociaţiunea Societăţilor Atletice din România, ASAR), από τους τρεις υφιστάμενους συλλόγους εκείνης της εποχής: Κολέντινα Βουκουρεστίου, Ολίμπια Βουκουρεστίου και Γιουνάιτεντ Πλοέστι. Η πρώτη εγχώρια ποδοσφαιρική διοργάνωση, το «Ομοσπονδιακό Κύπελλο» (ASAR Cup) έλαβε χώρα μεταξύ Δεκεμβρίου 1909 και Ιανουαρίου 1910. Την 1η Δεκεμβρίου του 1912, το διοικητικό όργανο των ποδοσφαιρικών δραστηριοτήτων μετεξελίχθηκε σε «Επιτροπή Ποδοσφαίρου» (Comisiunea de Football-Asociaţie), ως τμήμα της Ένωσης Αθλητικών Ομοσπονδιών Ρουμανίας (Uniunea Federaţiilor Sportive din România, UFSR).

Στις 16 Φεβρουαρίου του 1930 συστάθηκε η «Ρουμανική Ομοσπονδία Ποδοσφαιρικών Συνδέσμων» (Federaţia Română de Fotbal Asociaţie), ένας ανεξάρτητος φορέας ο οποίος ανέλαβε την οργάνωση για τη συμμετοχή της Ρουμανίας στο Παγκόσμιο Κύπελλο στην Ουρουγουάη το ίδιο έτος. Η ομοσπονδία προσχώρησε στη Διεθνή Ποδοσφαιρική Ομοσπονδία (FIFA) κατά τη διάρκεια συνεδρίου στη Βουδαπέστη το 1931.

Στις 4 Μαΐου του 2009, για να γιορτάσει τα 100 χρόνια από τη σύστασή της, η Ρουμανική Ομοσπονδία Ποδοσφαίρου απονεμήθηκε το Τάγμα «Αθλητικής Αξίας» κλάσης 2-α (Ordinul „Meritul Sportiv”, clasa a II-a) για τα επιτεύγματά της στην υπηρεσία του ρουμανικού αθλητισμού, όπως και για τη συμβολή της στην προώθηση της εικόνας της Ρουμανίας στο εξωτερικό.

## Έμβλημα
Το έμβλημα της Ρουμανικής Ομοσπονδίας Ποδοσφαίρου (FRF) έχει υποστεί μεταβολές στο πέρασμα του χρόνου. Το 2019, το προηγούμενο έμβλημα που είχε κυκλικό σχήμα, αντικαταστάθηκε από ένα νέο με μορφή πενταγώνου και με στοιχεία από το εθνόσημο της χώρας.

## Παραπομπές


## Εξωτερικοί σύνδεσμοι

*  

Κατηγορία:Ομοσπονδίες μέλη της ΟΥΕΦΑ
Κατηγορία:Ποδόσφαιρο στη Ρουμανία
Διεθνής Ομοσπονδία Χόκεϊ

Η **Διεθνής Ομοσπονδία Χόκεϊ** (γαλλικά: *Fédération Internationale de Hockey*, FIH) είναι το διεθνές όργανο διοίκησης του χόκεϊ επί χόρτου και του χόκεϊ σάλας. Η έδρα της βρίσκεται στη Λωζάνη της Ελβετίας από το 2005, όταν μετακόμισε από τις Βρυξέλλες του Βελγίου. Η FIH είναι υπεύθυνη για τις μεγάλες διεθνείς διοργανώσεις χόκεϊ επί πάγου, με κυριότερη αυτή του Παγκοσμίου Κυπέλλου.

## Ιστορία
Η FIH ιδρύθηκε στις 7 Ιανουαρίου του 1924 στο Παρίσι από τον Πωλ Λεωτέ, ο οποίος έγινε ο πρώτος πρόεδρος, σε απάντηση στην παράλειψη του χόκεϊ στον τομέα των Θερινών Ολυμπιακών Αγώνων του 1924. Τα πρώτα επτά ιδρυτικά μέλη ήταν η Αυστρία, το Βέλγιο, η Τσεχοσλοβακία, η Γαλλία, η Ουγγαρία, η Ισπανία και η Ελβετία.

Το 1982, η FIH συγχωνεύθηκε με τη Διεθνή Ομοσπονδία Συλλόγων Χόκεϊ Γυναικών (IFWHA), η οποία ιδρύθηκε το 1927 από την Αυστραλία, τη Δανία, την Αγγλία, την Ιρλανδία, τη Σκωτία, τη Νότια Αφρική, τις Ηνωμένες Πολιτείες και την Ουαλία.

## Διοργανώσεις
Ακολουθούν οι διοργανώσεις της ομοσπονδίας:

**Διοργανώσεις Ανδρών**

* Παγκόσμιο Κύπελλο
* Γουόρλντ Λιγκ
* Τσάμπιονς Τρόφι
* Τσάμπιονς Τσάλεντζ 1
* Τσάμπιονς Τσάλεντζ 2

**Διοργανώσεις Γυναικών**

* Παγκόσμιο Κύπελλο
* Γουόρλντ Λιγκ
* Τσάμπιονς Τρόφι
* Τσάμπιονς Τσάλεντζ 1
* Τσάμπιονς Τσάλεντζ 2

**Διοργανώσεις Τμημάτων Υποδομής**

* Άνδρες
** Παγκόσμιο Κύπελλο Νέων
* Γυναίκες
** Παγκόσμιο Κύπελλο Νέων

**Χόκεϊ επί χόρτου σάλας**

* Άνδρες
** Παγκόσμιο Κύπελλο
* Γυναίκες
** Παγκόσμιο Κύπελλο

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Χόκεϊ επί χόρτου
Κατηγορία:Λωζάνη
Δάρας Μεσσηνίας

Με την ονομασία **Δάρας Μεσσηνίας** μπορεί να αναφέρονται οι εξής οικισμοί:

* Δάρας Μεσσήνης Μεσσηνίας, οικισμός της δημοτικής ενότητας Πεταλιδίου του Δήμου Μεσσήνης.
* Δάρας Τριφυλίας Μεσσηνίας, οικισμός της δημοτικής ενότητας Τριπύλης του Δήμου Τριφυλίας.
Ιθωμαία

Τα **Ιθωμαία** ήταν η κύρια ετήσια εορτή των Μεσσηνίων στην αρχαιότητα.  

Ήταν μια εορτή αφιερωμένη στον Ιθωμάτα Δία, το ιερό του οποίου ήταν στην κορυφή του όρους Ιθώμη της Μεσσηνίας, όπου υπήρχε και μαντείο, του οποίου η βάση του τρίποδα είναι εντοιχισμένη στο νοτιοανατολικό άκρο του ναού της Παναγίας της Βουλκανιώτισσας στο επάνω μοναστήρι του Βουλκάνου ή αλλιώς το μοναστήρι της κορυφής ή καθολικό του Βουλκάνου, το οποίο κτίστηκε το 7ο αιώνα.  

Η εορτή των Ιθωμαίων περιελάμβανε αθλητικούς αγώνες, μουσικούς αγώνες, θεατρικές παραστάσεις και διάφορες εκδηλώσεις λόγου και τέχνης. Η όλη ιεροτελεστία γίνονταν γύρω από το χρυσοελεφάντινο άγαλμα του Ιθωμάτα Δία, όπου οι Εννέα Μούσες το έλουζαν στην κλεψύδρα κρήνη, η οποία τρέχει ακόμα νερό. 

Στα Ιθωμαία έλαβε μέρος και ο θρυλικός λυράρης της αρχαιότητας, Θάμυρις, ο οποίος θέλησε να συναγωνιστεί τις Εννέα Μούσες στο τραγούδι και αυτές από την αλαζονεία τους τον τύφλωσαν. Τότε φεύγοντας για την πατρίδα του τη Θράκη και καθώς περνούσε τον ποταμό της περιοχής, πέταξε μέσα τη λύρα του και έτσι το ποτάμι έλαβε το όνομα Βαλύρα. Στους νεότερους χρόνους κατά επέκταση, το όνομα αυτό δόθηκε στην κωμόπολη της Βαλύρας την οποία διασχίζει ο ποταμός. 

Μετά την καταστροφή της Αρχαίας Μεσσήνης από τον Αλάριχο, πέφτει και η αυλαία των Ιθωμαίων της αρχαιότητας.

## Παραπομπές

Κατηγορία:Αρχαίες ελληνικές εορτές
Λαϊκή Σοβιετική Δημοκρατία της Χορασμίας

Η **Λαϊκή Σοβιετική Σοσιαλιστική Δημοκρατία της Χορασμίας **(, ) ήταν το διάδοχο κράτος του Χανάτου της Χίβα που δημιουργήθηκε τον Φεβορυάριο του 1920, όταν ο Χάνος παραιτήθηκε σε απάντηση στη λαϊκή πίεση. Ανακηρύχθηκε επίσημα από το Πρώτο Κουρουλτάι του Χορέζμ (Συνέλευση), στις 26 Απριλίου 1920. Στις 20 Οκτωβρίου 1923, μετατράπηκε στην **Σοβιετική Σοσιαλιστική Δημοκρατία της Χορασμίας** ().
δεξιά|μικρογραφία|200x200εσ|Κέρμα 500 ρουβλίων του 1920-21.
Στις 27 Οκτωβρίου 1924 η ΣΣΔ της Χορασμίας διασπάστηκε στην Ουζμπεκική και την Τουρκμενική ΣΣΔ, καθώς και στην Αυτόνομη Περιφέρεια Καρακαλπάκ ως μέρος της οριοθέτησης της Κεντρικής Ασίας, σύμφωνα με τις εθνικότητες.

## Πολιτική
### Πρόεδρος της Επαναστατικής Επιτροπής
* Χότζι Παχλαβόν Νιγιόζ Γιουσούφ (2 Φεβρουαρίου 1920 – Μάρτιος 1920)

### Πρόεδρος της Προσωρινής Κυβέρνησης
* Τζουμανιγιόζ Σουλτόν Μουραντόγκλι (Μάρτιος 1920 – 30 Απριλίου 1920)

### Πρόεδροι του Προεδρείου της Συνέλευσης των Αντιπροσώπων του Λαού
* Χότζι Παχλαβόν Νιγιόζ Γιουσούφ (30 Απριλίου 1920 – 6 Μαρτίου 1921)
* Κοτς Κορογκλί (6 Μαρτίου 1921 – 15 Μαΐου 1921) (Πρόεδρος της Προσωρινής Επαναστατικής Επιτροπής)
* Χουντοϋμπεργκάν Ντιβανόγκλι (15 Μαΐου 1921 – 23 Μαΐου 1921)

### Πρόεδροι του Προεδρείου της Κεντρικής Εκτελεστικής Επιτροπής
μικρογραφία|157x157εσ|Γραμματόσημο της Λαϊκής Εθνικής Δημοκρατίας της Χορασμίας, το 1922.
* Μουλά Νοζίρ (23 Μαΐου 1921 – Ιούνιος 1921)
* Αλλαμπεργκάν (Ιούνιος 1921 – Σεπτέμβριος 1921)
* Ατά Μακσούμ Μαντραχιμογκλί (Σεπτέμβριος 1921 – 27 Νοεμβρίου 1921)
* Τζανγκιμπάι Μουροντογκλί (27 Νοεμβρίου 1921 – 23 Ιουνίου 1922)
* Αμπντούλλα Αμπντουραχμόν Χοτζαογκλί (23 Ιουνίου 1922 – 20 Οκτωβρίου 1923)
* Κ. Σαφαρογκλί (20 Οκτωβρίου 1923 – 1924)
* Σουλτονκάρι Τζουμανιγιόζ (1924)
* Τεμουρχότζα Γιαμινογκλί (1924 – 17 Φεβρουαρίου 1925)

## Γεωγραφία
Η Λαϊκή Σοβιετική Δημοκρατία του Χορέζμ συνόρευε με την Αυτόνομη Σοβιετική Σοσιαλιστική Δημοκρατία του Τουρκεστάν στα βόρεια και νότια και με την Λαϊκή Σοβιετική Σοσιαλιστική Δημοκρατία της Μπουχάρα στα ανατολικά. Τα δυτικά σύνορα ήταν μια προσεγγιστική συνέχεια της δυτικής ακτής της λίμνης Αράλης, και συνόρευε με την Κιργιζική ΑΣΣΔ (το σημερινό δυτικό Καζακστάν). Η περιοχή είχε έκταση 62,200 τετραγωνικών χιλιομέτρων και πληθυσμό πάνω από 600,000 άτομα. Το 62.5% του πληθυσμού ήταν Ουζμπέκοι, το 28.6% Τουρκμένοι, το 3.5% Καζάκοι και το 3.0% ήταν Καρακαλπάκ. Η πρωτεύουσα ήταν η Χίβα.

## Δείτε επίσης
* Χορασμία
* Χανάτο της Χίβα
* Λαϊκή Σοβιετική Δημοκρατία της Μπουχάρα

## Παραπομπές


## Εξωτερικοί σύνδεσμοι
* 
* Ιστορία της Λαϊκής Σοβιετικής Δημοκρατίας της Χορασμίας: Το Πρώτο Χορασμιακό Κουρουλτάι
* Ιστορία της Λαϊκής Σοβιετικής Δημοκρατίας της Χορασμίας: Εξέγερση του Ντζούναϊντ Χαν

Κατηγορία:Πρώην κράτη της Κεντρικής Ασίας
Κατηγορία:Ιστορία του Τουρκμενιστάν
Κατηγορία:Ιστορία του Ουζμπεκιστάν
Κατηγορία:Λαϊκές Δημοκρατίες
Κατηγορία:Σοβιετικές Σοσιαλιστικές Δημοκρατίες
Μητροπολίτης Λαρίσης Αρσένιος

Ο **Αρσένιος Αφεντούλης** (1869-1934) ήταν Έλληνας κληρικός, ο οποίος διετέλεσε μητροπολίτης Λαρίσης και Τυρνάβου την περίοδο 1914-1934.

## Βιογραφικά στοιχεία
Γεννήθηκε το 1869 στο Μυριόφυτο της Ανατολικής Θράκης. Στη συνέχεια σπούδασε στην Εμπορική σχολή (1882-1887) και την Θεολογική Σχολή της Χάλκης (1887-1894). Διετέλεσε ιεροκήρυκας στον Γαλατά, και γραμματέας του μητροπολίτη Χαλκηδόνας κατά το 1896. Έπειτα κατείχε θέσεις αρχιδιακόνου, πρωτοσύγκελου και επόπτη στις σχολές της Μητρόπολης Εφέσου (1897-1901), ενώ εξελέγη επίσκοπος Ειρηνουπόλεως (1901-1910) και μητροπολίτης Στρωμνίτσης και Τιβεριουπόλεως (1910).

Το 1913 οι Βούλγαροι τον συνέλαβαν και τον φυλάκισαν, ενώ παράλληλα εγκατέλειψε την Στρώμνιτσα μαζί με τους υπόλοιπους Έλληνες της περιοχής. Διέφυγε στην Λάρισα, όπου έπειτα από έγκριση του βασιλιά Κωνσταντίνου Α΄ (Ιούλιος 1914) τοποθετήθηκε στην θέση του μητροπολίτη Λαρίσης και Πλαταμώνος. Πρώτο του μέλημα ήταν η αποκατάσταση των προσφύγων που κατέφυγαν στην πόλη μετά τον Α΄ Παγκόσμιο Πόλεμο. Από το 1916 ήταν μέλος της Ιεράς Συνόδου της Εκκλησίας της Ελλάδος, ενώ το 1917 κατηγορήθηκε μαζί με άλλους ιεράρχες έπραττε κατά του Ελευθερίου Βενιζέλου.

Έτσι λοιπόν το Ανώτατο Ειδικό Εκκλησιαστικό Δικαστήριο αποφάσισε την καθαίρεση του, και την εξορία του στη μονή Χοζοβιώτισας στην Αμοργό. Φυλακίστηκε στην Αθήνα το 1919, ενώ αργότερα εξορίστηκε στον Άγιο Διονύσιο της Ζακύνθου, και την μονή Στροφάδων το 1920. Στις 16 Νοεμβρίου 1920 ακυρώθηκε η καθαίρεση του μέσω Βασιλικού Διατάγματος, αλλά και πάλι το 1922 η Επαναστατική Επιτροπή ακύρωσε το διάταγμα αυτό. Εν τέλει το 1923 επανήλθε στην θέση του στην μητρόπολη Λάρισας.

Προσέφερε σημαντικό φιλανθρωπικό έργο έργο στην τοπική κοινωνία της πόλης, περιθάλποντας τους πρόσφυγες και παρέχοντας συσσίτια και χρηματική ενίσχυση. Ακόμη, στήριξε τους φοιτητές που σπουδάζαν σε Αθήνα και Θεσσαλονίκη, οι οποίοι αντιμετώπιζαν οικονομικά προβλήματα. Για όλα αυτά είχε την υποστήριξη των δημάρχων της Λάρισας.

Κατά την διάρκεια του βίου του τιμήθηκε με τον μεγαλόσταυρο του Τάγματος του Σωτήρος, και το παράσημο πρώτης τάξεως Μετζητιέ. Οδός στην Λάρισα έχει πάρει το όνομά του.

Πέθανε από ανακοπή καρδιάς στις 26 Δεκεμβρίου 1934. Η κηδεία του έγινε με δαπάνη του δήμου μετά από απόφαση του Δημοτικού Συμβουλίου προς αναγνώριση του έργου του, ενώ η σορός του τέθηκε σε λαϊκό προσκύνημα στο ναό του Αγίου Αχιλλίου της Λάρισας.

## Παραπομπές


## Εξωτερικοί σύνδεσμοι
*Αρσένιος Αφεντούλης στον ''Πανδέκτη'', του Εθνικού Ιδρύματος Ερευνών.

Κατηγορία:Μητροπολίτες Λαρίσης
Κατηγορία:Μεγαλόσταυρος του Τάγματος του Σωτήρος
Ποδοσφαιρική Ομοσπονδία Καζακστάν

Η **Ποδοσφαιρική Ομοσπονδία Καζακστάν** (καζακικά: *Қазақстанның Футбол Федерациясы* ή *ҚФФ*) είναι το όργανο διοίκησης του ποδοσφαίρου στο Καζακστάν. Εδρεύει στο Αλμάτι. Διοργανώνει εθνικά ερασιτεχνικά πρωταθλήματα. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Καζακστάν.

Τα επαγγελματικά πρωταθλήματα της χώρας διοργανόνωνται από την Ένωση Επαγγελματικού Ποδοσφαίρου (ПФЛ) υπό την εποπτεία της Ποδοσφαιρικής Ομοσπονδίας Καζακστάν.

## Ιστορία
Η Ποδοσφαιρικής Ομοσπονδίας Καζακστάν ιδρύθηκε το 1992 με την αναδιοργάνωση της Σοβιετικής Δημοκρατικής Ομοσπονδίας Ποδοσφαίρου της Καζακικής ΣΣΔ (που δημιουργήθηκε το 1989). Το ίδιο έτος έγινε μέλος της Διεθνούς Ποδοσφαιρικής Ομοσποδνίας (FIFA) και της Ασιατικής Συνομοσπονδίας Ποδοσφαίρου (AFC). Η ίδρυσή της σηματοδότησε την αρχή της διοργάνωσης του καζακικού ποδοσφαίρου σύμφωνα με τα διεθνή πρότυπα. Η ҚФФ έχει εξελιχθεί στη μεγαλύτερη αθλητική ομοσπονδία της χώρας, το ποδόσφαιρο στο Καζακστάν θεωρείται ως «βασιλιάς του αθλητισμού», καταλαμβάνοντας την πρώτη θέση στις προτιμήσεις των φιλάθλων.

Το 1992, η ομοσπονδία διεξήγαγε διοργανώσεις επαγγελματικού επιπέδου, όπως το πρωτάθλημα και το κύπελλο. Παρόλο που κατείχε την ιδιότητα μέλους, η ҚФФ δεν είχε τη δυνατότητα να συμμετάσχει σε επίσημες διεθνείς διοργανώσεις για εθνικές ομάδες, επομένως από τα μέσα του τέλους του 1992 έως και τον Απρίλιο του 1994 συμμετείχε σε περιφερειακές διοργανώσεις μαζί με άλλες πρώην ΣΣΔ της Σοβιετικής Ένωσης από την Κεντρική Ασία όπως το Ουζμπεκιστάν, το Κιργιζιστάν, το Τατζικιστάν και το Τουρκμενιστάν. Το 1994 η ҚФФ έγινε τελικά αποδεκτή ως πλήρες μέλος της FIFA και της AFC. Η απόφαση να ενταχθεί στην AFC λήφθηκε μετά από ψηφοφορία. Ο πρώτος αγώνας της εθνικής ομάδας με ομάδα εκτός της Κεντρικής Ασίας πραγματοποιήθηκε τον Δεκέμβριο του 1995.

Το 2000, η ​​Ποδοσφαιρική Ομοσπονδία Καζακστάν έγινε υποψήφιο μέλος της Ένωσης Ευρωπαϊκών Ποδοσφαιρικών Ομοσπονδιών (UEFA) και έλαβε την πλήρη ένταξή της δύο χρόνια αργότερα. Το 2008, η ομοσπονδία δημιούργησε ένα σημαντικό τουρνουά Κ-17, το Προεδρικό Κύπελλο Καζακστάν.

## Παραπομπές


## Εξωτερικοί σύνδεσμοι
*  
* Το Καζακστάν  στον ιστότοπο της FIFA
* Το Καζακστάν στον ιστότοπο της UEFA

Κατηγορία:Ποδόσφαιρο στο Καζακστάν
Καζακσταν
Mambo Italiano (ταινία)

Το ***Μάμπο ιταλιάνο*** είναι καναδέζικη ταινία του 2003 σκηνοθετημένη από τoν Εμίλ Γκοντρό. Το σενάριο γράφτηκε από τον Γκοντρό, με βάση το έργο του Στίβ Γκαλούτσιο.

Η ταινία παρουσιάζει τον Λούκε Κίρμπι στο ρόλο του Άντζελο Μπαρμπερίνι, ένα νεαρό γκέι που αγωνίζεται να βρει τον τρόπο να φανερωθεί στην ιταλο-καναδέζικη οικογένειά του.

Ο Γκαλούτσιο , με τη σειρά του, είχε δημιουργήσει την τηλεοπτική κωμική σειρά **', η οποία διερεύνησε παρόμοια θέματα σχετικά με την "σύγκρουση των πολιτισμών". Η Κλαούντια Φέρρι, η οποία έπαιξε το ρόλο της αδελφής του Αντζελο, Άννα στο **', είχε τον πρωταγωνιστικό ρόλο στη σειρά *Bella Ciao*.

## Υπόθεση
Ο Άντζελο Μπαρμπερίνι είναι ένας 30χρονος ιταλο-καναδός, χάρη στους γονείς του, τη Μαρία και τον  Τζίνο, που μετανάστευσαν από την Ιταλία, στον Καναδά πριν από το γάμο. Ο νεαρός άντρας αποφασίζει πως είναι ώρα να φύγει από το πατρικό σπίτι για να ζήσει μόνος του. Οι γονείς δεν βλέπουν με καλό μάτι την απόφαση του γιου τους, αλλά αλλάζουν γνώμη , όταν ο καλύτερος φίλος του Άντζελο, ο Νίνο, και αυτός ιταλικής προέλευσης, πηγαίνει να ζήσει με τον γιο τους. Μέχρι, όμως, να ανακαλύψουν ότι στην πραγματικότητα οι δύο τους έχουν μια ρομαντική σχέση. Έτσι αρχίζουν τα προβλήματα, με πολλές αναφορές στα σημαντικότερα στερεότυπα για τους Ιταλούς (ενώ δεν αναφέρονται μόνο προς τους γκέι).

Η ταινία συνεχίζει με την αργή αποδοχή των γονιών προς το σεξουαλικό προσανατολισμό του Άντζελο, που πρέπει να αντιμετωπίσει και τη ρήξη μεταξύ αυτών και του Νίνο. Ο τελευταίος αποφασίζει να παντρευτεί μια γυναίκα καθώς δεν μπορεί να ζήσει ανοιχτά την ομοφυλοφιλία του, και θα συνεχίσουν να έχουν μια διπλή ζωή.

Στον επίλογο βλέπουμε τον Άντζελο να αρραβωνιάζεται με κάποιον άλλο και τους γονείς να περπατούν περήφανοι στους δρόμους της ιταλικής περιοχής του Μόντρεαλ.

## Παραπομπές


Κατηγορία:Ταινίες του 2003
Κατηγορία:Αγγλόφωνες ταινίες
Κατηγορία:Ιταλόφωνες ταινίες
Κατηγορία:Γαλλόφωνες ταινίες
Κατηγορία:Καναδικές ταινίες
Κατηγορία:Καναδικές κωμικές ταινίες
Κατηγορία:Καναδικές δραματικές ταινίες
Κατηγορία:Καναδικές ταινίες συσχετιζόμενες με ΛΟΑΤ
Καπουτσίνο (ρόφημα)

Ο **καπουτσίνο** είναι ένα ρόφημα ιταλικής προέλευσης που αποτελείται από καφέ εσπρέσο και γάλα σε μορφή αφρού.

Στην Ιταλία, στη χώρα που είναι πιο διαδεδομένος, παραδοσιακά καταναλώνεται το πρωί, στο πρωινό ή μετά, ποτέ όμως κατά τη διάρκεια των γευμάτων.

## Ιστορία
Το όνομα αντιπροσωπεύει την καφέ ενδυμασία των καπουτσίνων. Φαίνεται πως η ιδέα του καπουτσίνο ήταν μια βιεννέζικη προετοιμασία του λεγόμενου Καπουτσίνερ, με βάση τον καφέ, σαντιγί και άλλα συστατικά, δοκιμασμένη από το τέλος του 18ου  αιώνα, στη συνέχεια προσαρμοσμένη στα εδάφη της Τεργέστης και στις άλλες ιταλοαυστροουγγρικές κτήσεις. Η διάδοση του ιταλικού καπουτσίνο μπορεί να χρονολογηθεί στα πρώτα 30 χρόνια του 20ου αιώνα.

Οι μηχανές εσπρέσσο, απαραίτητες για το χαρακτηριστικό αποτέλεσμα του καπουτσίνο, εξαπλώθηκαν μόλις από τα πρώτα χρόνια του 20ου αιώνα, με το πρώτο δίπλωμα ευρεσιτεχνίας που εκδόθηκε από τον Λουίτζι Μπέτζερα το 1901.

## Προετοιμασία
μικρογραφία
Συνήθως πίνεται γλυκός, συχνά συνοδεύεται από κρουασάν ή άλλα προϊόντα αρτοποιίας ή ζαχαροπλαστικής. Ο καπουτσίνο αποτελείται συνήθως από περίπου 125 ml γάλα και 25 ml καφέ. Ο αφρός (ή, καλύτερα, κρέμα) πρέπει να είναι ευπαρουσίαστος και σε άφθονη ποσότητα. Μερικές φορές, για να ολοκληρωθεί, προστίθεται κακάο ή κανέλα σε σκόνη.

Υπάρχουν πολλές παραλλαγές στον κόσμο. Στην Ιταλία, οι κύριες είναι o καπουτσίνο σκούρο και o καπουτσίνο κιάρο. Τον τελευταίο καιρό, για την ενίσχυση της αισθητικής του καπουτσίνο, υπάρχουν και οι σύγχρονες τεχνικές της *τέχνης του καφέ* ή *του γάλακτος*, με τις οποίες μπορούμε να τον διακοσμήσουμε, χρησιμοποιώντας σχέδια που γίνονται με την κανάτα του γάλακτος ή χειρωνακτικά εργαλεία.

## Παραπομπές


## Εξωτερικοί σύνδεσμοι
* 

Κατηγορία:Καφές
Κατηγορία:Ιταλική κουζίνα
Κροατική Ποδοσφαιρική Ομοσπονδία

Η **Κροατική Ποδοσφαιρική Ομοσπονδία** (κροατικά: *Hrvatski nogometni savez*, HNS) είναι το όργανο διοίκησης του ποδοσφαίρου στην Κροατία. Εδρεύει στο Ζάγκρεμπ και είναι μέλος της UEFA και της FIFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Κροατίας.

Τα επαγγελματικά πρωταθλήματα της χώρας διοργανόνωνται από τις ποδοσφαικές ενώσεις των συλλόγων της Πρβα Λίγκα και της Ντρούγκα Λίγκα υπό την εποπτεία της Ρουμανικής Ομοσπονδίας Ποδοσφαίρου.

## Ιστορία
Ο οργανισμός έχει τις ρίζες του στην «Κροατική Αθλητική Ομοσπονδία» (Hrvatski sportski savez), η οποία ιδρύθηκε στις 8 Οκτωβρίου του 1909 στο Ζάγκρεμπ, τη στιγμή που η Κροατία ανήκε στην Αυστρουγγαρία. Η ομοσπονδία ήταν υπεύθυνη για όλα τα αθλήματα στη χώρα και πρώτος της πρόεδρος διετέλεσε ο Χίνκο Βερθ, πρόεδρος του ποδοσφαιρικού συλλόγου ΧΑΣΚ. H HNS θεωρεί ότι η ίδρυσή ημερομηνία ίδρυσής της είναι η 13η Ιουνίου του 1912, όταν συστάθηκε το ποδοσφαιρικό τμήμα της Κροατικής Αθλητικής Ομοσπονδίας και ο αρχηγός του, ο Μίλοβαν Ζόριτσιτς, διετέλεσε πρώτος πρόεδρος.

Μετά το τέλος του Β΄ Παγκοσμίου Πολέμου, η Κροατία έγινε μέλος της ΣΟΔ Γιουγκοσλαβίας και η Ποδοσφαιρική Ομοσπονδία Γιουγκοσλαβίας με έδρα το Βελιγράδι ανέλαβε ως κύριο όργανο διοίκησης του ποδοσφαίρου στη χώρα.

Όταν η διάλυση της Γιουγκοσλαβίας άρχισε να ξετυλίγεται στις αρχές της δεκαετίας του 1990, η πολιτική κατάσταση αντικατοπτριζόταν και στα γήπεδα ποδοσφαίρου. Στις 13 Μαΐου του 1990 σημειώθηκε μια περίφημη ταραχή στο στάδιο Μαξιμίρ στο Ζάγκρεμπ και διέκοψε τον αγώνα πρωταθλήματος μεταξύ Ντιναμό Ζάγκρεμπ και Ερυθρού Αστέρα. Στις 3 Ιουνίου του 1990 πραγματοποιήθηκε στο ίδιο στάδιο η φιλική αναμέτριση μεταξύ της Γιουγκοσλαβίας και της Ολλανδίας και περίπου 20.000 Κροάτες οπαδοί αποδοκίμασαν τον εθνικό ύμνο της Γιουγκοσλαβίας. Στις 26 Σεπτεμβρίου 1990 οι οπαδοί της Χάιντουκ Σπλιτ πραγματοποίησαν βίαιη εισβολή στο Πόλιουντ κατά τη διάρκεια ενός αγώνα πρωταθλήματος με την Παρτιζάν. Στις 17 Οκτωβρίου του 1990 διεξήχθη ο πρώτος αγώνας της νεοσυσταθείσας εθνικής ομάδας ποδοσφαίρου της Κροατίας, φιλικός εναντίον των Ηνωμένων Πολιτειών, και μετά το τέλος της περιόδου 1990-91 οι Κροατικοί σύλλογοι αποφάσισαν να εγκαταλείψουν τις γιουγκοσλαβικές διοργανώσεις.

Μετά την επίσημη κήρυξη της ανεξαρτησίας της Κροατίας στις 8 Οκτωβρίου του 1991, η Κροατική Ποδοσφαιρική Ομοσπονδία ζήτησε τη διεθνή αναγνώριση και τελικά επανεντάχθηκε στη FIFA στις 3 Ιουλίου του 1992 και στην UEFA στις 17 Ιουνίου του 1993.

## Παραπομπές


## Εξωτερικοί σύνδεσμοι
*  
* Η Κροατία  στον ιστότοπο της FIFA
* Η Κροατία στον ιστότοπο της UEFA

Κατηγορία:Ποδόσφαιρο στην Κροατία
Κατηγορία:Ομοσπονδίες μέλη της ΟΥΕΦΑ
Ιωσήφ Κοράλλης

Ο **Ιωσήφ Κοράλλης**, ήταν μοναχός, ηγούμενος της Μονής Λουκούς Αρκαδίας και σημαντικός πρωτεργάτης της Επανάστασης του 1821. Η καταγωγή του ήταν από το χωριό Άγιος Ιωάννης Αρκαδίας.

## Βιογραφία
Ο Ιωσήφ Κοράλλης, γεννήθηκε το 1803 στον Άγιο Ιωάννη και είχε αδερφούς τον Μιχαήλ Κοράλλη, ιερέα του Αγίου Ιωάννη και τον Κωνστάντιο Κοράλλη, επίσης μοναχό και ηγούμενο της Μονής Λουκούς. Το 1816, οι γονείς του πέθαναν και μετέβη στη Μονή Λουκούς, όπου μόναζε ο αδερφός του, Κωνστάντιος. Το 1818, «έλαβε μετάνοια» από τον τότε ηγούμενο Νεόφυτο Τζαφέρη (Ζαφείρη ή Ζαφειρόπουλο).

Κατά την Επανάσταση του 1821, ο Ιωσήφ μετέφερε με ζώα της Μονής, τρόφιμα στο νεοσυσταθέν Στρατόπεδο των Βερβένων, όπου γενικός προμηθευτής ήταν ο προεστός του Αγίου Ιωάννη, Πάνος Σαρηγιάννης. Με την εγκατάσταση 70 Αγιορειτών μοναχών στη Μονή Λουκούς, κατόπιν διαταγής της Προσωρινής Κυβερνήσεως, οι μοναχοί της Λουκούς την εγκατέλειψαν και ο Ιωσήφ με τον Κωνστάντιο εγκαταστάθηκαν στην Μονή Θεολόγου, πλησίον του Αγίου Ιωάννη. Το 1822, κατετάγη στο στρατιωτικό σώμα του συγχωριανού του Πάνου Ζαφειρόπουλου (Άκουρου).

Το ίδιο έτος, μετά την καταστροφή του Δράμαλη, ο Ιωσήφ αντί να επιστρέψει στην Μονή Θεολόγου, μετέβη στο μετόχι της Λουκούς, τον Άγιο Δημήτριο, κοντά στον Άγιο Ιωάννη, όπου διέμενε ο ηγούμενος Νεόφυτος Τζαφέρης. Εκεί, αποφάσισαν την εκδίωξη των Αγιορειτών μοναχών και την επανεγκατάστασή τους στη μονή. Την εκτέλεση του σχεδίου, ανέλαβε ο ίδιος ο Ιωσήφ. Οι μοναχοί, έφτασαν στην Λουκού, προσποιούμενοι ότι ήθελαν να τρυγήσουν τα μελίσσια τους. Έτσι, εισήλθαν στην Μονή και έδιωξαν τους Αγιορείτες, όπως αναφέρει σε χειρόγραφό του ο Ιωσήφ. Μετά από αυτό, ο Ιωσήφ εγκαταστάθηκε και πάλι στη Λουκού και εκάρη μοναχός.

Το 1823, ο Ιωσήφ μαζί με τον αδερφό του ανακαίνισαν το μοναστήρι. Στα τέλη Ιουλίου του 1826, ο Ιμπραήμ Πασάς, εισέβαλε στην Κυνουρία. Τότε, ο Ιωσήφ βρισκόταν στο μετόχι του Αγίου Δημητρίου, όταν είδε έφιππους Οθωμανούς να πλησιάζουν και αμέσως ενώθηκε με τους μοναχούς της Μονής Θεολόγου και εγκαταστάθηκαν στη θέση *Ισιώματα*, μέχρι τις 3 Αυγούστου. Οι υπόλοιποι μοναχοί της Λουκούς, κατέφυγαν στην πεδιάδα του Ναυπλίου, όπου αργότερα τους συνάντησε ο Ιωσήφ. Από εκεί, είδε το μοναστήρι της Λουκούς να καίγεται το βράδυ της 5ης με 6ης Αυγούστου. Το απόγευμα της 6ης Αυγούστου, επέστρεψε στη Λουκού και μαζί με άλλους μοναχούς έσβησαν τη φωτιά.

Το 1830, χειροτονήθηκε ιερέας στην Μονή Αρτοκωστάς και μετά από παράκληση των συγχωριανών του έγινε εφημέριος του Αγίου Ιωάννη. Εκεί παρέμεινε εφημέριος μέχρι το 1851, που πέθανε ο αδερφός του Κωνστάντιος και τον διαδέχτηκε ως ηγούμενος. Ο Ιωσήφ, με αναφορά του Έπαρχου Κυνουρίας προς τον Νομάρχη Αρκαδίας, «*έχαιρε μεγάλης εκτίμησης και υπολήψεως*» και ηγουμένευσε μέχρι το 1855, οπότε και παραιτήθηκε. Ηγουμένευσε επίσης και για 4 μήνες το 1857, οπότε και πάλι παραιτήθηκε. 

Ο Ιωσήφ, είχε γράψει τον «*Καταγραφικόν Κώδικα, ἱστορικόν τῆς Μονής Λουκοῦς*», ο οποίος βρίσκεται στο αρχείο της Μονής μαζί με άλλα χειρόγραφά του.

## Σημειώσεις


## Πηγές
* 

Κατηγορία:Αγωνιστές του 1821
Μολδαβική Ομοσπονδία Ποδοσφαίρου

Η **Μολδαβική Ομοσπονδία Ποδοσφαίρου** (ρουμανικά: *Federația Moldovenească de Fotbal*, FMF) είναι το όργανο διοίκησης του ποδοσφαίρου στη Μολδαβία. Εδρεύει στο Κισινάου. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μολδαβίας.

## Ιστορία
Ιδρύθηκε το 1990 και έγινε μέλος της Ένωσης Ευρωπαϊκών Ποδοσφαιρικών Ομοσπονδιών (UEFA) το 1993, ενώ το 1994 προσχώρησε στη Διεθνή Ποδοσφαιρική Ομοσπονδία (FIFA).

## Λογότυπο
Το λογότυπο της Μολδαβικής Ομοσπονδίας Ποδοσφαίρου έχει εξελιχθεί με το πέρασμα του χρόνου. Ένα νέο λογότυπο παρουσιάστηκε το 2016.

## Παραπομπές


## Εξωτερικοί σύνδεσμοι
*  
* Η Μολδαβία  στον ιστότοπο της FIFA
* Η Μολδαβία στον ιστότοπο της UEFA

Κατηγορία:Ποδόσφαιρο στη Μολδαβία
Κατηγορία:Ομοσπονδίες μέλη της ΟΥΕΦΑ
Ποδοσφαιρική Ομοσπονδία Μαυροβουνίου

Η Ποδοσφαιρική Ομοσπονδία του Μαυροβουνίου (Μαυροβουνιακά: Fudbalski savez Crne Gore, FSCG / Фудбалски савез Црне Горе, ФСЦГ) είναι το διοικητικό όργανο του ποδοσφαίρου στο Μαυροβούνιο. Εδρεύει στην πρωτεύουσα, Ποντγκόριτσα.

Η FSCG διοργανώνει την Πρώτη, Δεύτερη και Τρίτη Κατηγορία του Μαυροβουνίου, που συνολικά περιλαμβάνουν 45 συλλόγους. Επίσης, διοργανώνει το Πρωτάθλημα Γυναικών του Μαυροβουνίου και τα Κύπελλα Ανδρών και Γυναικών του Μαυροβουνίου, καθώς και την εθνική ομάδα ποδοσφαίρου του Μαυροβουνίου και την εθνική ομάδα κάτω των 21 ετών.

Η FSCG ιδρύθηκε το 1931 ως υποομοσπονδία της Ποδοσφαιρικής Ομοσπονδίας της Γιουγκοσλαβίας. Από το 2003 έως την ανακήρυξη της ανεξαρτησίας του Μαυροβουνίου το 2006, η FSCG ήταν υποομοσπονδία της Ποδοσφαιρικής Ομοσπονδίας της Σερβίας και του Μαυροβουνίου . Έγινε ανεξάρτητο μέλος της UEFA τον Ιανουάριο του 2007 και μέλος της FIFA τον Μάιο του 2007.

Ο πρώην ποδοσφαιριστής Ντέγιαν Σαβίτσεβιτς είναι πρόεδρος της FSCG από το 2004. Κανένας σύλλογος από το Μαυροβούνιο δεν έχει προκριθεί ποτέ σε ευρωπαϊκή διασυλλογική διοργάνωση. Ούτε η εθνική ομάδα έχει προκριθεί ποτέ σε τελικά του UEFA Euro ή του Παγκοσμίου Κυπέλλου της FIFA. Χορηγός είναι η Meridian.

## Ιστορία
Η Ένωση Ποδοσφαίρου του Μαυροβουνίου ιδρύθηκε στις 8 Μαρτίου 1931, με το όνομα ***Cetinjski fudbalski podsavez*** ("Ευρωπαϊκή Υποσυνδέσμος Ποδοσφαιρικού Κέντρου") ως υποσυνδέσμια της Ένωσης Ποδοσφημικής Γιουγκοσλαβίας.

## Αναφορές

Κατηγορία:Ποδόσφαιρο στο Μαυροβούνιο
Κατηγορία:Ομοσπονδίες μέλη της ΟΥΕΦΑ
Πανελλήνιοι Αγώνες Βετεράνων 2017

Τον Ιούνιο(3/6) του 2017 πραγματοποιήθηκαν για πρώτη φορά οι Πανελλήνιοι Αγώνες Βετεράνων (Masters) στη λίμνη Βεγορίτιδα, ως μέρος του Πανελλήνιου πρωταθλήματος κολύμβησης ανοιχτής θάλασσας 2017.
:Συμμετείχαν 11 σύλλογοι με 22 αθλητές και αθλήτριες. 
:Εκεί, οι αθλητές χωρίστηκαν διαγωνίστηκαν σε έξι κατηγορίες:
 
;1250μ. Ανδρών (Γεννηθέντες 1978-1992) Α 
;1250μ. Ανδρών (Γεννηθέντες 1958-1977) Β
;1250μ. Γυναικών (Γεννηθείσες 1978-1992) Α 
;1250μ. Γυναικών (Γεννηθείσες 1958-1977) Β 
;5000μ. Ανδρών (Γεννηθέντες 1958-1977)  Β
;2.500μ. Ανδρών (Γεννηθέντες το 1957 και νωρίτερα) Γ

## Οι αγώνες
:Σύμφωνα με την προκήρυξη της ομοσπονδίας οι αγώνες όλων των κατηγοριών θα είχαν ταυτόχρονη ώρα έναρξης(11.00 π.μ). Στους νικητές κάθε κατηγορίας απονεμήθηκαν μετάλλια και διπλώματα πανελληνιονίκη.

## Αποτελέσματα
:Μετά την ολοκλήρωση των αγώνων η ομοσπονδία εξέδωσε τον πίνακα, με τα αποτελέσματα και τις επιδόσεις των αθλητών.

;1250μ. Ανδρών (Γεννηθέντες 1978-1992)
:Δημήτρης Καραγιάννης – Δελφίνια Πτολεμαΐδας  9 βαθμοί
:Αλέξανδρος Πομεράντσεβ – Κ.Α. Νάουσας        7 βαθμοί
 
;1250μ. Ανδρών (Γεννηθέντες 1958-1977)
:Ισίδωρος Λοβέρδος – Ολυμπιακός              9 βαθμοί
:Μιχαήλ Αρβανιτάκης – Δελφίνια Ηρακλείου      7 βαθμοί
:Ροβύθης Χρήστος – ΟΕΑΝΑ Βόλου                6 βαθμοί
 
;1250μ. Γυναικών (Γεννηθείσες 1978-1992)
:Ελευθερία Σκρίμπα – ΟΦΑ Μαγνησίας            9 βαθμοί
 
;1250μ. Γυναικών (Γεννηθείσες 1958-1977)
:Γεωργία Χατζηγεωργίου – Ολυμπιακός           9 βαθμοί
 
;5000μ. Ανδρών (Γεννηθέντες 1958-1977)
:Κων/νος Λέτσος-Ελληνική Μαραθώνια Κολύμβηση  9 βαθμοί
:Δημήτρης Κατσάνος – ΚΑ Νάουσας               7 βαθμοί
 
;2.500μ. Ανδρών (Γεννηθέντες το 1957 και νωρίτερα)
:Ιωάννης Νοταράς – Νηρέας Γέρακα              9 βαθμοί

Βαθμολογία: 1. Ολυμπιακός ΣΦΠ 18, 2. ΚΑ Νάουσας 14, 3. Δελφίνια Πτολεμαϊδας - ΟΦΑ Μαγνησίας - ΕΜΚ - Νηρέας Γέρακα 9, 7. Δελφίνια Ηρακλείου 7, 8. ΟΕΑΝΑΒ 6.

## Παραπομπές


Κατηγορία:Πανελλήνιο πρωτάθλημα κολύμβησης
Κατηγορία:Υγρός στίβος το 2017
Κατηγορία:Περιφερειακή ενότητα Πέλλας
Κατηγορία:Περιφερειακή ενότητα Φλώρινας
Σοφία Α΄, Ηγουμένη του Γκάντερσχαϊμ

Η **Σοφία Α΄** (*Sophia*, 975 - 30 Ιανουαρίου 1039) ήταν κόρη του Όθωνα Β΄ της Αγίας Ρωμαϊκής αυτοκρατορίας και της βυζαντινής πριγκίπισσας Θεοφανούς, ηγουμένη του Γκάντερσχαϊμ.

## Πρώτα χρόνια
Αναφέρεται για πρώτη φορά το 979, όταν ο πατέρας της ανέθεσε την εκπαίδευση της τετράχρονης Σοφίας στην ξαδέλφη του, Ηγουμένη Γερβέργη Β΄ του Γκάντερσχαϊμ. Η Σοφία ανατράφηκε με σκοπό να γίνει ηγουμένη από την παιδική ηλικία . Επίσης διδάχθηκε κοινό δίκαιο και πειθαρχία.

Η Σοφία έλαβε τους όρκους για να γίνει μοναχή το 989. Ως κόρη του αυτοκράτορα, επέμεινε να παραλάβει το πέπλο από τα χέρια του Αρχιεπισκόπου Willigis του Μάιντς, ενοχλώντας τον τοπικό επίσκοπο Osdag του Hildesheim. Τέλος το παρέλαβε και από τους δύο. Στις πηγές του Hildesheim, η Σοφία απεικονίζεται ως υπεροπτική και επιθετική γυναίκα, αν και αυτές οι απεικονίσεις μπορεί να είναι προκατειλημμένες.

Η Σοφία και ο μικρός αδελφός της Όθων Γ΄ πιθανότατα είχαν καλές σχέσεις.  Από το 995 έως το 997, η Σοφία απουσίαζε από το μοναστήρι, συνοδεύοντας τον αδελφό της στην πρώτη ιταλική εκστρατεία και ενεργώντας ως σύζυγός του.

## Πριγκίπισσα-ηγουμένη
Το 1001, η δασκάλα της ηγουμένη Γκερμπέγκα πέθανε. Ωστόσο, λόγω του θανάτου του αδελφού της, η Σοφία δεν έγινε ηγουμένη μέχρι το 1002, με την έγκριση του νέου βασιλιά Ερρίκου Β΄. Η Σοφία θα πολεμήσει αργότερα τους εκκλησιαστικούς ανωτέρους της, οι οποίοι, με την έγκριση του αυτοκράτορα Ερρίκου Β΄, έθεσαν σε κίνδυνο τα προνόμια του Γκάντερσχαϊμ και τη θέση της ως ηγουμένη.

Μαζί με την αδερφή της Αδελαΐδα, η Σοφία επηρέασε σημαντικά την εκλογή του Ερρίκου Β΄ ως βασιλιά της Αγίας Ρωμαϊκής Αυτοκρατορίας, αλλά και του Κορράδου Β΄.

Το 1011, μετά τον θάνατο της ξαδέρφης της Ματθίλδης, η Σοφία έλαβε επίσης την Μονή του Έσσεν. Αρχικά ήταν να δωθεί στη μικρότερη αδερφή της Σοφίας, Ματθίλδη, η οποία ωστόσο παντρεύτηκε τον Κόμη Έζζο.

## Θάνατος
Κυβέρνησε με επιτυχία τα μοναστήρια της μέχρι το θάνατό της το 1039. Η Αδελαΐδα ζήτησε από τον Κορράδο Β΄ να διαδεχθεί τη Σοφία ως ηγουμένη του Γκάντερσχαϊμ, εκείνος όμως αρνήθηκε, παρά τη βοήθεια που του είχαν προσφέρει. Αργότερα, ο Ερρίκος Γ΄, της επέτρεψε να διαδεχθεί την αδερφή της ως ηγουμένη του Γκάντερσχαϊμ.

## Παραπομπές


## Εξωτερικοί σύνδεσμοι
* 

Κατηγορία:Οίκος των Οθωνιδών
Κατηγορία:Πρόσωπα βυζαντινής καταγωγής
Κατηγορία:Μοναχές
Σουηδική Ποδοσφαιρική Ομοσπονδία

Η **Σουηδική Ποδοσφαιρική Ομοσπονδία** (σουηδικά: *Svenska Fotbollförbundet*, SvFF) είναι το όργανο διοίκησης του ποδοσφαίρου στη Σουηδία. Εδρεύει στη Σόλνα και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σουηδίας.

Τα επαγγελματικά πρωταθλήματα της χώρας διοργανόνωνται από τη Svensk Elitfotboll (SEF) υπό την εποπτεία της Σουηδικής Ποδοσφαιρικής Ομοσπονδίας.

## Ιστορία
Το πρώτο σουηδικό πρωτάθλημα ποδοσφαίρου διεξήχθη το 1896, αλλά 7 χρόνια αργότερα το 1903 δημιουργήθηκε η Σουηδική Αθλητική Συνομοσπονδία (Riksidrottsförbundet) που θα αποτελούσε τον πρόδρομο της Σουηδικής Ποδοσφαιρικής Ομοσπονδίας (Svenska Fotbollförbundet). Η νέα οργάνωση διέθετε τμήμα ποδοσφαίρου και χόκεϋ (το χόκεϊ ήταν ο όρος που χρησιμοποιούνταν για το μπάντυ εκείνη την εποχή και όχι χόκεϊ ή χόκεϊ επί πάγου). Το 1904 η Σουηδία αποτέλεσε ένα από τα 7 έθνη που ίδρυσαν τη FIFA. Το 1906 έγινε επίσημα αποδεκτή η ονομασία «Σουηδική Ποδοσφαιρική Ομοσπονδία».

## Παραπομπές


## Εξωτερικοί σύνδεσμοι
*  
* Η Σουηδία  στον ιστότοπο της FIFA
* Η Σουηδία στον ιστότοπο της UEFA

Κατηγορία:Ποδόσφαιρο στη Σουηδία
Κατηγορία:Ομοσπονδίες μέλη της ΟΥΕΦΑ
Αυτόνομη Σοβιετική Σοσιαλιστική Δημοκρατία του Τουρκεστάν

Η **Αυτόνομη Σοβιετική Σοσιαλιστική Δημοκρατία του Τουρκεστάν** (αρχικά γνωστή ως **Σοσιαλιστική Ομοσπονδιακή Δημοκρατία του Τουρκεστάν**, 30 Απριλίου 1918 - 27 Οκτωβρίου 1924) ήταν αυτόνομη δημοκρατία της Ρωσικής Σοβιετικής Ομοσπονδιακής Σοσιαλιστικής Δημοκρατίας, και βρισκόταν στην Σοβιετική Κεντρική Ασία. 

Κατά τη διάρκεια της Ρωσικής Αυτοκρατορίας, τα εδάφη της ΑΣΣΔ του Τουρκεστάν αποτελούσαν μέρος του Κράι του Τουρκεστάν, του Εμιράτου της Μπουχάρα, και του Χανάτου της Χίβας. Από το 1905, Παντουρκιστές ιδεολόγοι, όπως οΙσμαήλ Γκασπρίνσκι είχαν σκοπό να καταστείλουν τις διαφορές ανάμεσα στους λαούς που μιλούσαν τις Τουρκικές γλώσσες και να τους ενώσει σε μια ενιαία κυβέρνηση. Αυτή η ιδέα υποστηρίχθηκε από τον Βλαντιμίρ Λένιν, και μετά την Ρωσική Επανάσταση του 1917, οι Μπολσεβίκοι στην Τασκένδη δημιούργησαν την ΑΣΣΔ του Τουρκεστάν. Όμως, τον Φεβρουάριο του 1918, το Ισλαμικό Συμβούλιο (Ουζμπεκικά: Shuroi Islamia) και το Συμβούλιο της Διανόησης (Ουζμπεκικά: *Shuroi Ulammo*) συναντήθηκαν στο Κοκάντ και ανακήρυξαν μια αντίπαλη Αυτόνομη Δημοκρατία του Τουρκεστάν. Η συγκεκριμένη δημοκρατία μαχόταν με τις δυνάμεις των Μπολσεβίκων μέχρι την δεκαετία του 1920.

Εν τω μεταξύ, μια πάλη για την εξουσία μεταξύ των Κομμουνιστών επακολούθησε αυτούς που ευνοούσαν μια Παν-Τουρκική κυβέρνηση, όπως τον Τουράρ Ρισκούλοφ και τον Τουρσούν Χοτζάγιεφ, και αυτούς που ευνοούσαν την διαίρεση του Σοβιετικού Τουρκεστάν σε μικρότερες εθνικές ή περιφερειακές μονάδες, όπως τον Φαϋζούλλα Χοντζάγιεφ και τον Ακμάλ Ικράμοφ. Η τελευταία ομάδα που κέρδισε, ως εθνική οριοθέτηση στην Κεντρική Ασία άρχισε το 1924. Μετά τη διάλυση, η ΑΣΣΔ του Τουρκεστάν διασπάστηκε στην Τουρκμενική ΣΣΔ (το σημερινόΤουρκμενιστάν), στην Ουζμπεκική ΣΣΔ (το σημερινό Ουζμπεκιστάν), στην Τατζικική ΑΣΣΔ (το σημερινό Τατζικιστάν), στην Αυτόνομη Περιφέρεια Καρά-Κιργκίζ (το σημερινό Κιργιστάν), και στην Αυτόνομη Περιφέρεια Καρακαλπάκ (το σημερινό Καρακαλπακστάν).

## Πληθυσμός
Σύμφωνα με την απογραφή του 1920, ο πληθυσμός της Δημοκρατίας ανερχόταν στα 5.221.963 άτομα, από τους οποίους οι 2.050.775 ήταν Ουζμπέκοι και οι 1.091.925 ήταν Καζάκοι. Επίσης, υπήρχαν 522.292 Κιργίζιοι, 399.912 Τατζίκοι, 266.681 Τουρκομάνοι, και 75.334 Καρακαλπάκ. Εκτός από αυτούς, στην περιοχή κατοικούσαν Ρώσοι, Ουκρανοί, Λευκορώσοι, Γερμανοί και άλλες εθνικότητες.

## Τουρκσοβναρκόμ
Οι Πρόεδροι του Συμβουλίου των Λαϊκών Κομισάριων ("Τουρκσοβναρκόμ") ήταν οι εξής: 

## Παραπομπές

* Ουζμπεκιστάν στο worldstatesmen.org, ανακτήθηκε στις 10 Ιουλίου 2017
* 

Κατηγορία:Γεωγραφία του Καζακστάν
Κατηγορία:Γεωγραφία της Κιργιζίας
Κατηγορία:Γεωγραφία του Τατζικιστάν
Κατηγορία:Γεωγραφία του Τουρκμενιστάν
Κατηγορία:Γεωγραφία του Ουζμπεκιστάν
Κατηγορία:Ιστορία του Καζακστάν
Κατηγορία:Ιστορία της Κιργιζίας
Κατηγορία:Ιστορία του Τατζικιστάν
Κατηγορία:Ιστορία του Τουρκμενιστάν
Κατηγορία:Ιστορία του Ουζμπεκιστάν
Δίας LIV

Ο **Δίας LIV** είναι ένας ανώμαλος φυσικός δορυφόρος του πλανήτη Δία. Ανακαλύφθηκε από τον Σκοτ Σέπαρντ, το 2016 και η ανακάλυψή του ανακοινώθηκε στις 2 Ιουνίου 2017. Η αρχική προσωρινή ονομασία που του είχε δοθεί ήταν **S/2016 J 1**.

Ο Δίας LIV έχει διάμετρο 1 χλμ. και περιστρέφεται γύρω από τον Δία σε μέση απόσταση 20.595.480 χιλιομέτρων, σε 603,83 ημέρες, με κλίση 139,839 μοιρών προς την εκλειπτική και με εκκεντρότητα 0,1377.

Ο Δίας LIV ανήκει στην τροχιακή «Ομάδα της Πασιφάης», των δορυφόρων που περιφέρονται σε ανάδρομες τροχιές περί τον Δία σε αποστάσεις από αυτόν μεταξύ 23 και 24 εκατομμυρίων χιλιομέτρων και κλίσεις τροχιάς γύρω στις 165°.

## Παραπομπές


## Εξωτερικοί σύνδεσμοι
* Οι δορυφόροι του Δία από τον Σκοτ Σέπαρντ 

Κατηγορία:Φυσικοί δορυφόροι Δία
Κονσταντίν Σεμεντιάεφ

Ο **Κονσταντίν Αντόλφοβιτς Σεμεντιάεφ** (, 9 Δεκεμβρίου 1908 στην Συμφερόπολη - 15 Νοεμβρίου 1988) ήταν Ρώσος μαθηματικός των εφαρμοσμένων μαθηματικών. 

## Ζωή
Ο Σεμεντιάεφ σπούδασε στο Κρατικό Πανεπιστήμιο της Μόσχας και, μετά την αποφοίτησή του το 1929, σπούδασε σε διάφορες ανώτατες σχολές. Από το 1931 έως το 1936 ήταν στο τμήμα μαθηματικών και Μηχανικής στο Κρατικό Πανεπιστήμιο της Μόσχας. Ολοκλήρωσε την φοίτηση το 1940 (ρωσική PhD). Από το 1936 ήταν επικεφαλής του τμήματος μαθηματικών στην Ακαδημία Επιστημών της ΕΣΣΔ. Μετά τον Β' Παγκόσμιο Πόλεμο ήταν επικεφαλής του τμήματος Αριθμητικών Υπολογισμών στο Ινστιτούτο Στέκλοφ στη Μόσχα, που ιδρύθηκε το 1953. Το 1961 ήταν ο Αναπληρωτής Διευθυντής του Ινστιτούτου Εφαρμοσμένων μαθηματικών. Το 1963 έγινε μέλος του Υδρομετεωρολογικού κέντρου της ΕΣΣΔ, στο οποίο ήταν επικεφαλής του προγραμματισμού εργασίας. Επίσης, υποστήριξε τη διδασκαλία Εφαρμοσμένων μαθηματικών σε διαφορετικά εκπαιδευτικά ιδρύματα της Μόσχας. 

Από την ίδρυση της, ήταν μέλος της συντακτικής επιτροπής της ρωσικής εφημερίδας *Εφημερίδα των Αριθμητικών μαθηματικών και της Μαθηματικής φυσικής* ().

Τιμήθηκε με το Βραβείο Λένιν, με το Κρατικό Βραβείο της ΕΣΣΔ και με το Κόκκινο Λάβαρο της Εργασίας. 

## Εξωτερικοί σύνδεσμοι
* Mathnet.ru 
* Hans-Joachim Girlich, Von Pascals Repetitorium zum Springer-Taschenbuch der Mathematik (στα γερμανικά, pdf)

## Παραπομπές


Κατηγορία:Μαθηματικοί του 20ού αιώνα
Κατηγορία:Ρώσοι μαθηματικοί
Κατηγορία:Νικητές βραβείου Λένιν
Tales of Ithiria (μουσικό άλμπουμ)

Το ***Tales of Ithiria*** είναι το τέταρτο στούντιο άλμπουμ του γερμανικού μουσικού συγκροτήματος συμφωνικής μέταλ Haggard. Αρχικά γνωστό με τίτλο «A Dark Winter's Tale», αυτό το άλμπουμ θα ανατρέψει τη συνήθεια της μπάντας να γράφει για ιστορικούς χαρακτήρες και γεγονότα. Αντίθετα, τώρα, το άλμπουμ «αφηγείται» μια φανταστική μεσαιωνική ιστορία που γράφτηκε από τον τραγουδοποιό του συγκροτήματος, Asis Nasseri. Το άλμπουμ περιλαμβάνει μια πρωτότυπη εκδοχή του τραγουδιού «Hijo de la Luna» (=Γιος της Σελήνης), που γράφτηκε από τον José María Cano και ερμηνεύθηκε αρχικά από το δικό του συγκρότημα, το ισπανικό ποπ συγκρότημα Mecano. Ωστόσο, η πρωτότυπη συγγραφή του τραγουδιού δεν αναγνωρίζεται στο φυλλάδιο του CD και αντί γι' αυτό αναφέρεται απλά ως «Παραδοσιακή» μουσική και στίχοι.

Το άλμπουμ κυκλοφόρησε στις 29 Αυγούστου το 2008. Κατέλαβε την 37η θέση στα German Media Control Charts και την 89η στα Swiss Music Charts.

## Λίστα κομματιών
Όλα τα κομμάτια είναι γραμμένα από τον Asis Nasseri, εκτός από το «Hijo de la Luna», το οποίο έγραψε ο José María Cano. 

## Εξωτερικοί σύνδεσμοι
* Tales of Ithiria στην Encyclopaedia Metallum

Κατηγορία:Δισκογραφία
Γόβες

Οι **γόβες** ή **ψηλοτάκουνα** είναι υποδήματα που αυξάνουν το ύψος της φτέρνας του ποδιού του από τα δάκτυλα των ποδιών. Υπάρχουν επίσης παπούτσια πλατφόρμας με ψηλό τακούνι. Τα ψηλοτακούνια τείνουν να δώσουν την αισθητική ψευδαίσθηση των μακρύτερων, πιο λεπτών ποδιών. Οι γόβες έρχονται σε μια μεγάλη ποικιλία στυλ, και τα τακούνια βρίσκονται σε πολλά διαφορετικά σχήματα, όπως το στιλέτο, η αντλία, το μπλοκ, το κωνικό, η λεπίδα και η σφήνα.

Σύμφωνα με τους ιστοτόπους υποδημάτων υψηλών προδιαγραφών όπως ο Jimmy Choo και ο Gucci, ένα "χαμηλό τακούνι" θεωρείται ότι είναι μικρότερο από 6,4 εκατοστά, ενώ τα τακούνια μεταξύ 6,4 και 8,9 εκ. Θεωρούνται "mid toe". Οτιδήποτε πάνω από αυτό θεωρείται "ψηλό τακούνι". Τα εξαιρετικά ψηλά τακούνια, όπως αυτά που υπερβαίνουν τα 15 εκατοστά, δεν θεωρούνται πλέον παπούτσια αλλά μάλλον κάτι παρόμοιο με "κόσμημα για τα πόδια".

## Το τακούνι και οι άνδρες

Κατά τη διάρκεια του 17 και 18 αιώνα πολλοί βασιλείς, έμποροι και γενικά οι άνδρες της μεγάλης τάξης είχε ως υπόδημά της και το τακούνι. Χαρακτηριστικά παραδείγματα είναι οι βασιλείς της Γαλλίας. Η χρήση τέτοιου είδους παπουτσιών από τους άνδρες συνεχίστηκε μέχρι και τα τέλη του 19ου αιώνα αλλά σε μικρότερο βαθμό.

## Εικόνες

Κατηγορία:Υποδήματα
Κατάλογος πλησιέστερων γαλαξιών

Ο παρών **κατάλογος πλησιέστερων γαλαξιών** αφορά τους γαλαξίες οι οποίοι είναι πλησιέστεροι στον συγκεκριμένο Γαλαξία εντός του οποίο βρίσκεται η Γη, και σε απόσταση 3,59 μεγαπάρασεκ (Mpc, 11,7 εκατομμύρια έτη φωτός) από το Ηλιακό Σύστημα της Γης. Εντός αυτού του εύρους συμπεριλαμβάνονται οι 50 γαλαξίες της τοπικής ομάδας γαλαξιών, κάποιοι από γειτονικές γαλαξιακές ομάδες, καθώς και κάποιοι που δεν ανήκουν σε κάποια ομάδα.

Ο κατάλογος δεν αντανακλά απαραίτητα το πραγματικό σύνολο των πλησιέστερων γαλαξιών, καθώς θεωρείται πως δεν έχουν ανακαλυφθεί όλοι οι γαλαξίες που βρίσκονται σε απόσταση 3,59 Mpc. Υπάρχουν γαλαξίες νάνοι που εξακολουθούν να ανακαλύπτονται, ενώ οι γαλαξίες που βρίσκονται πίσω από κεντρικό πεδίο του Γαλαξία είναι εξαιρετικά δύσκολο να διακριθούν. Επιπλέον οι διαγαλαξιακές μετρήσεις αποστάσεων υπόκεινται σε σημαντικού βαθμού αβεβαιότητες.

## Κατάλογος

## Δείτε επίσης
* Τοπική ομάδα γαλαξιών
* Δορυφόροι γαλαξίες του Γαλαξία

## Παραπομπές



## Σχετική βιβλιογραφία
* 
* 
* 
* 
* 
* 
* 
* 
* 
* 

Κατηγορία:Γαλαξίες
Κατηγορία:Αστρονομικοί κατάλογοι
Βαλεντίνα Νάπι

Η **Βαλεντίνα Νάπι** (Σκαφάτι, Καμπανίας, Ιταλία 6 Νοεμβρίου 1990) είναι ιταλίδα ηθοποιός ταινιών πορνό.

## Παιδικά χρόνια
Τα παιδικά της χρόνια τα έζησε στο Σαλέρνο. Το 2013 αποφοίτησε από τη Σχολή Καλών Τεχνών του Σαλέρνο και από τον Οκτώβριο του ίδιου έτους ασχολείται με την Τέχνη και με το σχέδιο. Η Νάπι συχνά αναφέρεται ως «διανοούμενη  πορνοστάρ» γιατί έχει γράψει  πολλά δοκίμια για την κατάσταση και τον ρόλο των ανδρών αλλά και των γυναικών στη σύγχρονη κοινωνία, ενώ έχει συμμετάσχει και ένα φεστιβάλ φιλοσοφίας.

## Καριέρα
Έκανε το ντεμπούτο της στην βιομηχανία πορνό το 2011, με σκηνοθέτη τον επίσης Ιταλό ηθοποιό ταινιών πορνό Ρόκο Σιφρέντι, αφού πρώτα επικοινώνησε μαζί του μέσω e-mail. Τον Ιούνιο του 2012 ήταν στο εξώφυλλο της ιταλικής έκδοσης του περιοδικού Playboy τον Ιούνιο και τον Νοέμβριο του 2013 έλαβε τον τίτλο «Pet of the Month» για το αντρικό περιοδικό Penthouse. Επίσης, ήταν «Twistys of the Month» για το στούντιο πορνογραφικών ταινιών Twistys, τον  Μάιο του 2015. Από το Μάρτιο της ίδιας χρονιάς γράφει μια στήλη για πολιτικά και κοινωνικά θέματα στο περιοδικό MicroMega. 

Αρχείο:Valentina Nappi 2016.jpg|Η Βαλεντίνα Νάπι στα Βραβεία AVN Expo, στο Λας Βέγκας στις 22 Ιανουαρίου του 2016.
Αρχείο:Valentina Nappi AVN Adult Entertainment Expo (25664468315).jpg|Η Βαλεντίνα Νάπι στα AVN Adult Entertainment Expo.

## Παραπομπές


Κατηγορία:Ιταλίδες ηθοποιοί πορνογραφικών ταινιών
Δασκαλάκης

Το επώνυμο **Δασκαλάκης/Δασκαλάκη** πιθανόν αναφέρεται στους:

* Γεώργιος Δασκαλάκης (γεν. 1936), Έλληνας πολιτικός
* Γεώργιος Δ. Δασκαλάκης (1912–1994), Έλληνας νομικός
* Γιάννα Αγγελοπούλου-Δασκαλάκη (γεν. 1955), Ελληνίδα πολιτικός
* Ευάγγελος Δασκαλάκης (1902–1973), Έλληνας γιατρός και πολιτικός
* Ιωσήφ Δασκαλάκης (γεν. 1982), Έλληνας ποδοσφαιριστής
* Κωνσταντίνος Δασκαλάκης (γεν. 1981), Έλληνας επιστήμονας υπολογιστών
* Χρυσόστομος Δασκαλάκης (1906–1961), Έλληνας ιεράρχης

Κατηγορία:Ελληνικά επώνυμα